Die Taungs-Skedel (ook Taung-kind) is 'n prehistoriese skedel wat in 1924 in die steengroewe van die Northern Lime Company by Taung ontdek is en deur mnr. E.G. Izod, een van die direkteure, oorhandig is aan mej. J. Salmons van die Universiteit van die Witwatersrand wat dit aan professor Raymond A. Dart, van dieselfde inrigting, gewys het. Daar is aanvanklik gemeen dat hierdie skedel dié is van ’n ou fossiel-bobbejaan, maar dit het later ’n wetenskaplike opskudding verwek toe professor Dart dit herken het as een van die vroegste menslike oorblyfsels. Dit is amptelik bekend as Australopithecus africanus Dart, en het die onderwerp van omvangryke literatuur geword. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.